Diari Oficial de la Generalitat Valenciana


Sumari del DOGV 5462, del 02-03-2007 (2007/1478)

Bases i convocatòria de procés selectiu per a cobrir una plaça d'arquitecte tècnic, per torn lliure, pel sistema de concurs oposició.
-------------------------------------------------------------------------------------------------------------------------------------

### Dades del document

Número de DOGV
:   5462

Data del DOGV
:   02-03-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/1478


Data del document
:   22-01-2007

Organisme emissor
:   Ajuntament de Rojales

Tipus de document
:   Convocatòria

Anàlisi jurídica

 Descriptors 

:   * Rojales
    * professió de l'urbanisme
    * administració local
    * concurs administratiu

Primera. Objecte de la convocatòria  
És objecte de la present convocatòria la provisió en propietat, a través del sistema de concurs oposició, per torn lliure, d'una plaça d'arquitecte tècnic, enquadrada dins de l'escala d'administració especial, subescala B) tècnica, i pertanyent a l'oferta pública d'ocupació de 2006.   
Retribució. La plaça convocada està dotada amb el sou corresponent al grup B, dues pagues extraordinàries, triennis i la resta de retribucions complementàries que corresponguen d'acord amb la legislació vigent i acords municipals.  
Publicitat de la convocatòria. La convocatòria i les seues bases es publicaran en el Butlletí Oficial de la Província d'Alacant i en el Diari Oficial de la Comunitat Valenciana, i es faran públiques al tauler d'edictes de la corporació, i se n'inserirà un extracte en el Boletín Oficial del Estado.   
Segona. Condicions dels aspirants  
Per a ser admesos a la realització de les proves selectives, els aspirants hauran de complir els següents requisits en la data en què finalitze el termini d'admissió de sol·licituds:  
a) Tindre la nacionalitat espanyola o la d'alguna de la resta d'estats membres de la Unió Europea o d'aquells estats als quals els siga aplicable la lliure circulació de treballadors i treballadores, en els termes establits en la llei estatal que regule esta matèria, açò és, en la Llei 17/1993, de 23 de desembre, de determinats sectors de la funció pública dels nacionals dels altres estats membres de la Unió Europea.  
b) Tindre complits els 18 anys i no superar l'edat màxima de jubilació forçosa.  
c) Estar en possessió del títol d'arquitecte tècnic o equivalent, o complides les condicions per a obtindre'l en la data en què finalitze el termini de presentació d'instàncies.  
d) No patir malaltia o cap defecte físic que impedisca l'exercici de les funcions corresponents.  
e) No haver sigut separat, per mitjà d'expedient disciplinari, del servici de l'Estat, de les comunitats autònomes o de les entitats locals, ni trobar-se inhabilitat per a l'exercici de funcions públiques.  
Tercera. Presentació d'instàncies  
Les instàncies en què se sol·licita prendre part en la convocatòria s'adreçaran al president de la corporació, i es presentaran al Registre General d'esta corporació, durant el termini de 20 dies naturals, comptadors des de l'endemà de la publicació de l'extracte de la convocatòria en el Boletín Oficial del Estado. Les instàncies també podran presentar-se en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En este cas, haurà d'estampar-se, en la mateixa sol·licitud, el segell del registre de l'organisme en què es presente o el segell del certificat postal de qualsevol oficina de Correus.  
Els aspirants manifestaran en la instància que complixen totes i cada una de les condicions que s'exigixen en la base segona, referides a la data en què acabe el termini de presentació de sol·licituds i que es comprometen a prestar el preceptiu jurament o promesa. Les expressades condicions hauran de mantindre's al llarg de tot el procés selectiu, durant el qual, en qualsevol moment, podran ser requerits els interessats per a efectuar les comprovacions oportunes.   
A les instàncies s'acompanyarà una fotocòpia del document nacional d'identitat, i el justificant d'haver ingressat a Caja de Ahorros del Mediterráneo (CAM), compte corrent a nom de l'Ajuntament de Rojales, número 9840-4672-51-6021819925, els drets d'examen, que es fixen en 28 euros. Este import només es tornarà en cas de no realització del fet imposable de la taxa per causes no imputables a l'interessat.  
Quarta. Admissió d'aspirants  
Finalitzat el termini d'admissió d'instàncies, la Presidència de la corporació farà pública la llista provisional d'aspirants admesos i exclosos en el Butlletí Oficial de la Província d'Alacant i al tauler d'edictes de l'ajuntament.  
Durant els 10 dies hàbils següents a la publicació en el butlletí, els interessats podran esmenar els defectes que hagen originat les possibles exclusions, i també presentar al·legacions que es tindran en compte en la resolució per la qual s'eleve a definitiva la relació d'aspirants, que es farà pública en la forma indicada. Contra esta última resolució els interessats hi podrà interposar un recurs de reposició, amb caràcter potestatiu, o bé, directament un recurs contenciós administratiu.  
Cinquena. Tribunal qualificador  
El tribunal qualificador estarà compost pels següents membres, tots ells amb veu i vot:  
- President: l'alcalde president de la corporació o membre d'esta en qui delegue.  
Vocals:  
- Un representant de l'administració del Consell de la Generalitat, designat per la Direcció General de l'Administració Local.  
- Un representant designat pels delegats de personal de l'Ajuntament de Rojales.  
- Un funcionari de carrera designat per l'Alcaldia.  
- Secretari: el de la corporació o funcionari en qui delegue.  
Suplents: la designació dels membres del tribunal inclourà la dels respectius suplents, i es farà pública juntament amb la llista d'admesos i exclosos.  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.  
El tribunal es classifica en la categoria segona als efectes establits en el Reial Decret 462/2002, de 24 de maig, sobre indemnitzacions per raó del servici, i percepció de les assistències que corresponguen als seus membres.  
Abstencions i recusacions: els aspirants podran recusar els membres del tribunal de conformitat amb el que disposen els articles 28 i 29 de la Llei de Règim Jurídic de les Administracions Públiques i Procediment Administratiu Comú.  
Actes. De cada sessió, el secretari estendrà una acta, on es faran constar les qualificacions dels exercicis i també les incidències i les votacions que s'hi produïsquen. Les actes numerades i rubricades, constituiran l'expedient, que reflectirà el procés selectiu dut a terme.  
Sisena. Desenvolupament de l'oposició  
Actuació dels aspirants. L'orde d'actuació dels aspirants, a totes les proves selectives de la present convocatòria i en particular per a la realització d'aquells exercicis que no puguen realitzar-se conjuntament, s'iniciarà per la lletra que resulte de l'últim sorteig que a este efecte se celebre en el Ministeri per a les Administracions Públiques i que es publique en el Boletín Oficial del Estado en execució de l'oferta d'ocupació estatal.  
Els aspirants seran convocats en crida única, excepte casos de força major, degudament justificats i de lliure apreciació pel tribunal, la no presentació de l'opositor a qualsevol dels exercicis obligatoris en el moment de ser cridat, determinarà automàticament el decaïment del seu dret a participar en l'exercici, i quedarà per tant exclòs del procés selectiu.  
En els supòsits de cas fortuït o força major que hagen impedit la presentació dels aspirants en el moment previst, sempre que este siga degudament justificat i així ho aprecie el tribunal, es podrà examinar discrecionalment als aspirants que no van comparéixer quan van ser cridats, sempre que no haja finalitzat la prova corresponent, ni s'entorpisca el desenvolupament de la convocatòria, amb perjuí per a l'interés general.  
Els aspirants acudiran a les proves proveïts del document nacional d'identitat perquè, en qualsevol moment de la realització de l'exercici, en puga ser comprovada la identitat.  
Dates d'examen. En la mateixa resolució en què s'aproven les relacions definitives d'aspirants admesos i exclosos es fixarà el dia, l'hora i el local en què haurà de tindre lloc el primer exercici de la fase d'oposició, que tindrà lloc en un termini no inferior a 15 dies des que es publique en el Butlletí Oficial de la Província d'Alacant. El començament dels altres exercicis s'anunciarà només al tauler d'edictes de l'Ajuntament i al local en què s'haja celebrat la prova precedent.  
El tribunal farà saber als opositors el lloc i el moment d'iniciació dels següents, amb 12 hores, almenys, d'antelació al començament d'estos exercicis, si es tracta del mateix exercici, o de 48 hores si se'n tracta d'un de nou.  
Entre la terminació d'un exercici i el començament del successiu, no transcorrerà un període de temps inferior a 72 hores ni superior a 45 dies naturals. Es podran modificar estos terminis, estant-ne d'acord el tribunal, si la totalitat dels aspirants concurrents en presta per escrit el consentiment per a això.  
En la realització dels exercicis escrits, sempre que siga possible, s'haurà de garantir l'anonimat dels aspirants.  
Setena. Procediment de selecció  
El sistema de selecció serà el concurs oposició.  
Fase A: oposició. Exercicis.  
- Primer exercici. Obligatori i eliminatori.  
Consistirà en el desenvolupament per escrit, durant un temps de dues hores, d'un tema d'entre dos extrets a l'atzar del temari de matèries comunes, dels que figuren a l'annex II.  
Una vegada conclosa la prova, els exercicis s'introduiran en sobre tancat i quedaran sota la custòdia del tribunal qualificador, el qual cridarà individualment els opositors per a la lectura pública dels temes que hagen desenvolupat.  
- Segon exercici. Obligatori i eliminatori.  
Consistirà en el desenvolupament per escrit, durant un temps màxim de quatre hores, de dos temes triats d'entre tres extrets a l'atzar del temari de matèries específiques que corresponga a l'especialitat, dels que figuren a l'annex II.  
Una vegada conclosa la prova, els exercicis s'introduiran en sobre tancat i quedaran davall la custòdia del tribunal qualificador, el qual cridarà individualment els opositors per a la lectura pública dels temes que hagen desenvolupat.  
- Tercer exercici. Obligatori i eliminatori.  
Consistirà a resoldre per escrit, en un temps màxim de quatre hores, dos supòsits pràctics referits a les matèries específiques corresponents segons l'objecte de la convocatòria, o un exercici únic amb diverses preguntes pràctiques i que el fixarà el tribunal immediatament abans de celebrar-se l'exercici. Durant el desenvolupament d'esta prova, els aspirants podran, en tot moment, fer ús dels textos legals i tècnics de què acudisquen proveïts, a més del material de treball necessari per a este exercici.  
Qualificació dels exercicis. El primer exercici es qualificarà de 0 a 10 punts i caldrà obtindre per a superar-lo un mínim de 5 punts.   
El segon exercici es qualificarà de 0 a 10 punts, i caldrà obtindre com a mínim 5 punts per a superar-lo.   
En ambdós exercicis el tribunal apreciarà fonamentalment la capacitat i la formació general, la precisió i el rigor en l'exposició i la claredat d'idees.  
El tercer exercici es valorarà de 0 a 10 punts, i es puntuarà el primer supòsit pràctic de 0 a 5 punts, i de la mateixa forma el segon supòsit pràctic, i serà necessari per a superar-lo haver obtingut un mínim de 5 punts en la suma dels dos exercicis.  
La qualificació resultant dels tres primers exercicis vindrà determinada per la suma de les puntuacions obtingudes en cada un d'ells. A continuació es formarà una relació amb els aspirants que haguera superat la fase d'oposició, ordenats de major a menor puntuació obtinguda en els exercicis.   
Fase B: concurs.  
Els aspirants que hagen superat la fase d'oposició passaran a la fase de concurs, en la qual es valoraran només els mèrits justificats documentalment dins del termini de 10 dies hàbils que es concedirà de forma expressa en el moment en què es publique al tauler d'anuncis municipal la relació d'aspirants que han superat tots els exercicis eliminatoris. Els documents acreditatius dels mèrits es presentaran pel registre d'entrada de l'Ajuntament de Rojales, dins del termini indicat de 10 dies hàbils, en original o fotocòpia compulsada. Estos mèrits es valoraran d'acord amb el barem que figura en l'annex I.   
El resultat de la puntuació obtinguda a les proves selectives, serà el de la suma de la puntuació obtinguda en la fase d'oposició i l'obtinguda en la fase de concurs, resultat de les puntuacions previstes en l'annex I, i serà l'aspirant seleccionat el que millor puntuació total obtinga en ambdós. En cas d'empat entre aspirants en la puntuació obtinguda de la suma d'ambdós fases, este es resoldrà a favor de qui major puntuació haguera obtingut en la fase d'oposició.  
Huitena. Presentació de documents  
Acabada la qualificació dels aspirants, el tribunal publicarà el nom de l'únic aprovat, i l'elevarà a la Presidència de la corporació perquè atorgue el corresponent nomenament de funcionari de carrera.  
Al mateix temps remetrà a l'esmentada autoritat l'acta de l'última sessió, en la qual hauran de figurar tots els aspirants que, després d'haver superat totes les proves, excediren del nombre de places convocades.  
L'aspirant proposat presentarà al Registre General de l'Ajuntament, en el termini de 20 dies naturals, comptador des de la publicació de la qualificació definitiva, els documents acreditatius de complir les condicions que per a prendre part en esta convocatòria s'exigixen en la base segona i que són:  
- Còpia autentificada o fotocòpia (acompanyada de l'original per a la seua compulsa) del document nacional d'identitat.   
- Còpia autentificada o fotocòpia (acompanyada de l'original per a la seua compulsa) del títol d'arquitecte tècnic o equivalent titulació. Si estos documents estigueren expedits després de la data en què va finalitzar el termini d'admissió d'instàncies, hauran de justificar el moment en què van concloure els seus estudis.  
- Declaració jurada de no haver sigut separat, per mitjà d'expedient disciplinari, de qualsevol administració o ocupació pública.  
- Declaració de compatibilitat i de no percepció d'havers passius.  
El certificat de no trobar-se inhabilitat penalment per a l'exercici de funcions públiques el sol·licitarà d'ofici l'Ajuntament de Rojales a l'òrgan competent per a la seua expedició.  
Els aspirants que tingueren la condició de funcionaris de carrera quedaran exempts de justificar documentalment les condicions generals que ja hagueren sigut acreditades per a obtindre el seu anterior nomenament. En tot cas hauran de presentar original o fotocòpia compulsada del seu nomenament com a funcionaris de carrera i el títol acadèmic exigit.  
Pèrdua del dret al nomenament. Si dins del termini indicat i excepte casos de força major, l'aspirant no presenta la documentació o presentant-la es deduïra que no complix els requisits exigits o incorreguera en falsedat, no podrà ser nomenat funcionari de carrera, i quedaran anul·lades totes les seues actuacions, sense perjuí de la responsabilitat en què poguera haver incorregut per falsedat en la instància.  
Novena. Legislació aplicable  
El tribunal queda facultat per a resoldre els dubtes que es presenten i prendre els acords necessaris per al bon orde de les proves, en tot allò no previst en estes bases. En allò no previst en les presents bases s'aplicarà la següent normativa:  
- Llei 7/1985, de 2 d'abril, Reguladora de les Bases de Règim Local.  
- Preceptes bàsics del títol VII del Reial Decret Legislatiu 781/1986, de 18 d'abril, pel qual s'aprova el Text Refós de les disposicions legals vigents en matèria de règim local.  
- Preceptes bàsics de la Llei 30/1984, de 2 d'agost, de Mesures per a la Reforma de la Funció Pública (article 1.3).  
- Preceptes bàsics del Reial Decret 896/1991, de 7 de juny, pel qual s'establixen les regles bàsiques i programes mínims a què ha d'ajustar-se el procediment de selecció dels funcionaris de l'administració local sense habilitació de caràcter nacional.  
- Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana.  
- Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de Funció Pública Valenciana.  
- Preceptes no bàsics del títol VII del Reial Decret Legislatiu 781/1986, de 18 d'abril, del Reial Decret Legislatiu 896/1991, de 7 de juny, i de la Llei 30/1984, de 2 d'agost.  
- Decret 364/1995 de 10 de març, pel qual s'aprova el Reglament General d'Ingrés del Personal al Servici de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració Civil de l'Estat.  
- Llei de 23 de desembre de 1993, sobre Accés a Determinats Sectors de la Funció Pública dels Nacionals dels Altres Estats Membres de la Comunitat Europea, i Reial Decret 543/2001, de 18 de maig, sobre accés a l'ocupació pública de l'administració general de l'Estat i els seus organismes públics de nacionals de altres estats a què els és d'aplicació el dret a la lliure circulació de treballadors.  
- Les restants disposicions reglamentàries sobre la matèria.  
Deu. Impugnació  
La convocatòria i les seues bases i tots els actes administratius que se'n deriven i de les actuacions del tribunal, els podran impugnar els interessats en els casos i en la forma establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (modificada per Llei 4/1999, de 13 de gener).  
ANNEX I  
Barem de mèrits per a la fase de concurs  
Es valoraran els següents mèrits, sempre referits a la data de publicació de l'extracte de la convocatòria en el Boletín Oficial del Estado:  
A) Cursos de formació i perfeccionament. Els cursos de formació i perfeccionament, dels quals els interessats posseïsquen certificat o credencial d'assistència, convocats o homologats per centres públics o organismes especialitzats, amb una durada igual o superior a 15 hores, i relacionats amb el temari de l'annex II, es valoraran fins a un màxim de 3 punts, segons l'escala següent:  
- De 100 o més hores: 1 punt.  
- De 75 a 99 hores: 0,75 punts.  
- De 50 a 74 hores: 0,50 punts.  
- De 25 a 49 hores: 0,25 punts.  
- De 15 a 24 hores: 0,15 punts.  
En este apartat no es puntuaran els cursos de valencià ni d'idiomes comunitaris. Tampoc es puntuaran els cursos d'una carrera acadèmica; doctorat; ni d'instituts universitaris, quan estos formen part del pla d'estudis del centre; ni els cursos de preparació o formació relacionats amb processos d'especialització i de selecció d'empleats públics, de promoció interna, de plans d'ocupació i d'adaptació del règim jurídic del personal a la naturalesa jurídica dels llocs de treball.  
B) Experiència laboral en llocs d'arquitecte tècnic, en el sector privat o en el públic, d'acord amb el barem següent:  
- Per servicis prestats en el sector privat, a raó de 0,05 punts per mes.   
- Per servicis prestats en qualsevol administració pública no local, a raó de 0,10 punts per mes.   
- Per servicis prestats en qualsevol administració pública local, a raó de 0,15 punts per mes. Si els servicis s'han prestat a l'Ajuntament de Rojales, es puntuaran a raó de 0,20 punts per mes.  
La puntuació màxima en este apartat serà de 6 punts. S'acreditarà per mitjà d'una còpia compulsada del corresponent contracte de treball o nomenament de funcionari, acompanyat d'un certificat expedit per l'empresa o administració corresponent indicativa del temps efectiu d'ocupació del lloc de treball.   
C) Valencià. El coneixement del valencià es valorarà fins a un màxim de 0,50 punts, amb l'acreditació prèvia d'estar en possessió del certificat expedit o homologat per la Junta Qualificadora de Coneixements de Valencià, i es puntuarà únicament el nivell més alt de coneixements de valencià que es posseïsca d'acord amb l'escala següent:  
- Coneixement oral: 0,20 punts.  
- Grau elemental: 0,30 punts.  
- Grau mitjà: 0,40 punts.  
- Grau superior: 0,50 punts.  
D) Idiomes d'altres països de la Unió Europea. Es valorarà amb 0,10 punts cada curs superat d'un idioma d'un altre país de la Unió Europea impartit per l'Escola Oficial d'Idiomes. Fins a un màxim de 0,50 punts.  
El màxim de puntuació a obtindre en esta fase de concurs serà de 10 punts  
ANNEX II  
Temari  
- Matèries comunes  
La Constitució espanyola i organització de l'Estat  
Tema 1. La Constitució espanyola de 1978. Estructura i principis fonamentals, drets i deures: la seua garantia i suspensió. El Tribunal Constitucional: classes i efectes de les sentències. L'organització territorial de l'Estat. Les comunitats autònomes, competències. L'Estatut d'Autonomia de la Comunitat Valenciana.  
Tema 2. La corona. Les Corts Generals. Composició, atribucions i funcionament. Relacions entre l'ordenament estatal i els ordenaments autonòmics. Els tractats internacionals, especial referència als tractats de la CE.  
Tema 3. El Govern i l'administració. Principis constitucionals de l'administració. Relacions entre el Govern i les Corts Generals. Òrgans de control dependents de les Corts Generals: el Defensor del Poble i el Tribunal de Comptes. El poder judicial.   
Tema 4. L'Estatut d'Autonomia de la Comunitat Valenciana. Estructura i principis fonamentals. La Generalitat: competències i institucions. Les Corts: composició, constitució i funcions. El president de la Generalitat: funcions. El Consell: composició, estructura i funcions. Altres institucions: el Síndic de Greuges i el Consell Jurídic Consultiu.  
Règim local  
Tema 5. L'administració local en la Constitució de 1978. El principi d'autonomia. L'organització municipal. L'alcalde. Tinents d'alcalde. El ple. La comissió de govern. Els òrgans complementaris. L'estatut dels membres de les corporacions Locals.  
Tema 6. Règim jurídic dels béns locals. Els béns de domini públic. Peculiaritats del seu règim jurídic en l'àmbit local. Béns patrimonials de les entitats locals: adquisició i alienació. Administració, ús i aprofitament. Els béns comunals.   
Tema 7. El servici públic en l'esfera local: peculiaritats dels distints modes de gestió. Iniciativa pública en l'activitat econòmica.  
Tema 8. Personal al servici de les entitats locals: plantilles. Funcionaris de carrera d'administració local. Funcionaris interins. Personal eventual i laboral. Oferta pública d'ocupació. Selecció del personal. Drets i deures dels funcionaris. Règim disciplinari. Responsabilitat civil i penal dels funcionaris.  
Dret administratiu  
Tema 9. L'ordenament juridicoadministratiu: fonts. El reglament: límits de la potestat reglamentària. L'acte administratiu: concepte, elements i classes. Eficàcia, executivitat i suspensió dels actes administratius. Invalidesa de l'acte administratiu: classes de vicis i els seus efectes. Actes presumptes: requisits i efectes.  
Tema 10. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les fases del procediment administratiu. Els recursos administratius. La revisió d'actes en via administrativa. Responsabilitat de l'administració.   
Tema 11. Els contractes administratius. Concepte i classes. La preparació dels contractes. Formes d'adjudicació. Elements del contracte administratiu. La revisió de preus i altres alteracions contractuals. La invalidesa dels contractes administratius i la seua resolució.  
Hisenda pública i administració tributària  
Tema 12. Hisenda pública: principis constitucionals. Recursos de les entitats locals. Els impostos, contribucions especials, preus públics i taxes municipals.  
- Matèries específiques   
Tema 1. Evolució històrica de l'urbanisme. Dret urbanístic. Legislació urbanística estatal i valenciana.  
Tema 2. Classificació urbanística del territori en la Llei 6/1998, de 13 d'abril, sobre Règim del Sòl i Valoracions. El sòl urbà. El sòl urbanitzable. El sòl no urbanitzable.  
Tema 3. La LUV (Llei 16/2005, de 30 de desembre, Llei Urbanística Valenciana). Objectius generals. Canvis que comporta. Llei 4/2004, de 30 de juny, d'Ordenació del Territori i Protecció del Paisatge.  
Tema 4. Classes d'instruments d'ordenació urbanística en la LUV i en la Llei d'Ordenació del Territori. Els plans d'acció territorial de finalitat urbanística. Els plans generals municipals d'ordenació: concepte, contingut i esquema de la seua tramitació.  
Tema 5. El planejament de desenvolupament: plans parcials, plans de reforma interior, plans especials, catàleg de béns i espais protegits, estudis de detall; concepte, contingut i esquema de la seua tramitació.  
Tema 6. Formulació i aprovació dels programes d'actuació integrada. Objecte dels programes i subjecte responsable del seu desenvolupament.  
Tema 7. Legitimació per a formular els programes d'actuació integrada. Objectius i continguts del programa d'actuació integrada. Iniciatives per a l'aprovació i adjudicació dels programes d'actuació integrada.  
Tema 8. Procediment per a la gestió indirecta dels programes d'actuació integrada. Cessió, resolució i caducitat dels programes d'actuació integrada.  
Tema 9. La Regulació del sòl no urbanitzable a la Comunitat Valenciana.  
Tema 10. Les expropiacions urbanístiques. Criteris de valoració. Supòsits indemnitzatoris.  
Tema 11. Les obres municipals: classes. Projectes d'obres. Parts i contingut dels documents d'un projecte. Direcció d'obres. Replantejament. Seguiment. Certificats. Mesurament i valoració. Certificat final d'obra.  
Tema 12. El contracte d'obres. Sistemes d'adjudicació. Execució del contracte d'obres. Potestats de l'administració: Especial referència a la potestat de la modificació. Drets i obligacions. Terminis d'execució. Pròrrogues.  
Tema 13.La revisió de preus en la vigent legislació de contractes. La clàusula contractual de revisió. Cessió de contractes i subcontractes. Responsabilitats.  
Tema 14. Extinció del contracte d'obres. Causes i efectes d'estes. Especial referència a l'incompliment del contractista. Recepció i liquidació de les obres.  
Tema 15. Els projectes d'urbanització. Estructura del projecte i continguts.  
Tema 16. Obres d'urbanització: paviments en vies públiques.  
Tema 17. Obres d'urbanització: enllumenat públic; xarxa de telefonia; xarxa per a subministrament d'energia elèctrica.  
Tema 18. Obres d'urbanització: xarxa d'aigua potable; xarxa de clavegueram.  
Tema 19. El procediment general per a l'atorgament de llicències. Especial referència al silenci administratiu.  
Tema 20. Les llicències urbanístiques: noció i classes; esquema del procediment per al seu atorgament.  
Tema 21. Les infraccions urbanístiques. Tipificació de les infraccions. Persones responsables. Regles per a l'aplicació de les sancions. Competència i procediment. Prescripció.  
Tema 22. La Llei de Prevenció de Riscos Laborals. Contingut. Àmbit d'aplicació. Plans d'autoprotecció.  
Tema 23. Caràcter i estructura del Reial Decret 1.627/1997. Àmbit d'aplicació i catàleg de disposicions legals i reglamentàries.  
Tema 24. Les normes d'habitabilitat i disseny d'habitatges a la Comunitat Valenciana HD-91.  
Tema 25. Llei 3/2004, de 30 de juny, d'Ordenació i Foment de la Qualitat de l'Edificació. La llicència municipal d'edificació i la llicència municipal d'ocupació.  
Tema 26. La Llei 38/1999, d'Ordenació de l'Edificació. Aspectes generals. El procés d'edificació. Exigències tècniques i administratives de l'edificació.  
Tema 27. La Llei 38/1999, d'Ordenació de l'Edificació. Agents de l'edificació. Conceptes, obligacions, titulacions acadèmiques, facultats i obligacions.  
Tema 28. La Llei 38/1999, d'Ordenació de l'Edificació. Responsabilitats i garanties dels agents que intervenen en el procés de l'edificació, garanties per vici i defectes de la construcció.  
Tema 29. La declaració de ruïna. Supòsits de declaració. L'amenaça de ruïna imminent. Procediment. Declaració de ruïna i intervencions en edificis catalogats.  
Tema 30. Deure de conservació i rehabilitació dels immobles i el seu límit. Ordes d'execució d'obres de conservació. Situació legal de ruïna.  
Tema 31. Inspecció periòdica de construccions. Lesions en els edificis. Tipologia i causes. Informes de patologia: metodologia i redacció.  
Tema 32. Ruïna: classes. Mesures preventives. Causes més usuals. Apuntalaments en edificacions en ruïnes, classes i recomanacions.  
Tema 33. Humitats en l'edificació. Causes més usuals. Solucions.  
Tema 34. Demolicions. Sistemes de derrocament. Mesures de protecció.  
Tema 35. Patologies de les estructures de formigó armat. Reforços. Patologies de les estructures de fusta. Reforços.  
Tema 36. Normativa en l'edificació. Normes bàsiques, Normes tecnològiques. Plec de condicions. El Reial Decret 314/2006, de 17 de març, pel qual s'aprova el Codi Tècnic de l'Edificació (CTE).  
Tema 37. Contingut del projecte d'edificació. Documents mínims del projecte bàsic.  
Tema 38. DB SI Seguretat en cas d'incendi.  
Tema 39.DB SU Seguretat d'utilització.  
Tema 40. DB HS Salubritat.  
Tema 41. DB HE Estalvi d'energia.  
Tema 42. Accessibilitat urbanística i arquitectònica en les ciutats. Normativa existent. Elements d'anàlisi. Eliminació de barreres urbanístiques i arquitectòniques.  
Tema 43. Legislació sobre autorització d'activitats. El nomenclàtor d'activitats molestes, insalubres, nocives i perilloses.  
Tema 44. Legislació sobre espectacles públics, activitats recreatives i establiments públics.  
Tema 45. Legislació estatal i autonòmica sobre impacte ambiental. Legislació estatal i autonòmica sobre protecció acústica.  
Tema 46. El Pla General Municipal d'Ordenació Urbana de Rojales. Directrius definitòries de l'estratègia d'evolució urbana i d'ocupació del territori.  
Tema 47. Les normes urbanístiques del Pla General Municipal d'Ordenació Urbana de Rojales. Règim urbanístic del sòl i determinacions sobre l'execució del planejament.  
Tema 48. Les normes urbanístiques del Pla General Municipal d'Ordenació Urbana de Rojales. Intervenció en l'edificació i usos del sòl.  
Tema 49. Les normes urbanístiques del Pla General Municipal d'Ordenació Urbana de Rojales. Condicions generals de l'edificació i ús del sòl.  
Tema 50. Les normes urbanístiques del Pla General Municipal d'Ordenació Urbana de Rojales. Condicions particulars de l'edificació i usos del sòl.  
Tema 52. Les normes urbanístiques del Pla General Municipal d'Ordenació Urbana de Rojales. Catàleg d'espais i edificis d'interés.  
Tema 53. La regulació dels servicis de subministrament d'aigua potable i clavegueram al municipi de Rojales.  
Rojales, 22 de gener de 2007.- L'alcalde: Antonio Pérez García.